**Miraculum anno MCCXXXIII a s. Iuvenale patratum**

**(BHL 4616)**

*Clero et populo Narniensi.*

Miraculum gloriosi martyris Christi Iuuenalis, Narnien-

sis episcopi, de quodam claudo ab eodem martyre factum,

quod oculis nostris uidimus, Fratres, uolumus uobis reuelare.

Claudus quidam, natione Hiberniensis, Moriens nomine,

extra portam Narniæ, per laci plateam gradiebatur, erga ter-

ram pectus suum deportans. < Hunc uidens > Rufus quidam,

de ciuitate Romana ortus, in improperium Iesu Christi et ue-

nerabilis martyris Iuuenalis Narniensis episcopi, infra popu-

lum Narniensem suum uerbum innotuit, quod, si contingeret

prefatum claudum per Iuuenalem martyrem liberari, ipse de

Fratribus incontinenti efficeretur. Tunc claudus in basilicam

martyris intrauit, et ad locum, in quo corpus martyris requie-

scit, deuenit: et procidens ante altare martyris, Deum depreca-

batur, quod per uenerabilem Iuuenalem martyrem ab illo lan-

guore se liberaret. Tunc tantus liquor < emanauit > de ara

martyris quantum uobis, Fratres, nequiuimus aliquatenus

enarrare. Verum quia sacerdos quidam, Iacobus nomine, qui

in eadem basilica tunc temporis custodiæ gerebat officium,

inuocata gratia Sancti Spiritus, de liquore martyris tibias et

234

genua claudi cepit ungere et linire. Claudus ille cum la-

crymis clamabat: «Sanctissime Pater Iuuenalis, libera me!».

Quem statim ab illo languore per Iuuenalem martyrem

Deus liberauit. Prepositus uero eiusdem basilicæ, nomine

Berardus, qui templum martyris, quod ruerat, reedificauit,

cum canonicis eiusdem ecclesiæ et omni clero et populo Na-

rniensi, nobiscum eisdem euntibus, ad altare martyris accedens,

hymnos psalmosque cum prefato clero lacrymabiliter Domino

decantauit, gratias agens Deo, qui claudum per uenerabilem

Iuuenalem suum martyrem ab illa infirmitate sanauit. Ru-

fus autem, de quo superius mentio est habita, maximis cereis

accensis, ante altare martyris se prosternans, gratias Deo age-

bat, qui claudum per beatum Iuuenalem martyrem ab illo

languore uoluit liberare, anno Domini MCCXXXIII, mensis

Iunii die VIII, regnante domino Iesu Christo, qui cum Patre

et Spiritu Sancto uiuit et regnat in secula seculorum. Amen.

235